Mestské zastupiteľstvo v Košiciach

Uznesenie
z XXVI. rokovania Mestského zastupiteľstva v Košiciach,
zo dňa 8. septembra 2014		                      číslo: 1078

Prenájom nehnuteľnosti  - časti objektu bývalého kina Družba na Hronskej ulici v Košiciach z dôvodov hodných osobitného zreteľa
Mestské zastupiteľstvo v Košiciach
podľa § 6 ods. 2 písm.  b)  Štatútu mesta Košice a § 9a ods. 9 písm. c) zákona č. 138/1991 Zb. o majetku obcí v platnom znení 

schvaľuje 

prenájom nehnuteľnosti - časti objektu bývalého kina Družba nachádzajúceho sa na ulici Hronskej v Košiciach z dôvodov hodných osobitného zreteľa pre Tomáša Vimmera, Ke knežihorce 268, Kojetice, Česká republika, IČO: 87 505 720  (neskôr  produkčnú agentúru G.S.P.Production)  za účelom  zriadenia kultúrneho multiplexu „Grand Stage Palace“ na dobu určitú – 25 rokov,

názov nehnuteľnosti:            	bývalé kino Družba 
k. ú.:	                           	Terasa
účel:                                  	využívanie  priestorov na zriadenia kultúrneho multiplexu „Grand Stage Palace“, v ktorom budú okrem iného:  kultúrno-spoločenské centrum, koncertná sieň, kino, 3D TV produkčné štúdio. 
	V tejto súvislosti bude revitalizované a rekonštruované bezprostredné okolie objektu (chodníky, park, osvetlenie, zeleň, príslušné komunikácie) a vybudované nové parkovacie miesta 
na ulici Hronskej
doba nájmu:	určitá – 25 rokov
cena za prenájom:	počas rekonštrukcie – 1 200,- €/rok 
		po kolaudácii rekonštruovaného objektu 12 000,- €/rok

Prenájom časti objektu bývalého kina Družba nachádzajúceho sa na ulici Hronskej v Košiciach pre Tomáša Vimmera, Ke knežihorce 268, Kojetice, Česká republika, IČO: 87 505 720 
(neskôr produkčnú agentúru G.S.P.Production) je  v zmysle § 9a ods. 9  písm. c) zákona č. 138/1991 Zb.) z dôvodov hodných  osobitného zreteľa, ktorými sú skutočnosti, že budúci nájomca:
1.	kompletne  zrekonštruuje dlhodobo neužívaný, nefunkčný a toho času užívania neschopný objekt bývalého kina Družba z  vlastných finančných prostriedkov, bez nárokov 
na rozpočet  Mesta  Košice a bez  započítavania  rekonštrukčných nákladov do nájomného;
2.	sa zaväzuje  v objekte zriadiť  a prevádzkovať kultúrny multiplex  „Grand Stage Palace“,    v ktorom  budú  okrem  iného:  kultúrno-spoločenské centrum,  koncertná sieň, kino, 3D TV produkčné štúdio, čo je v súlade so stratégiou mesta Košice týkajúcou sa tohto objektu;

2
3.	sa zaväzuje  z   vlastných     finančných  prostriedkov,    bez nárokov   na   rozpočet  Mesta     Košice a  bez    započítavania    rekonštrukčných    nákladov   do  nájomného  revitalizovať     bezprostredné     okolie     objektu     bývalého   kina Družba (chodníky,  park,    osvetlenie, zeleň, príslušné komunikácie) a vybudovať nové parkovacie miesta na ulici Hronskej.

	MUDr. Richard Raši, PhD., MPH	
	primátor mesta Košice
	Podpísal dňa: 18.09.2014

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová